b'\n_START_ARTICLE_\nBenzimidazol\n_START_SECTION_\nUporaba\n_START_PARAGRAPH_\nV svoji strukturi vsebujejo benzimidazol razli\xc4\x8dni antihelmintiki (zdravila proti \xc4\x8drevesnim zajedavcem), na primer albendazol in mebendazol. Benzimidazol izkazuje tudi fungicidno delovanje, saj se ve\xc5\xbee na mikrotubule v glivnih celicah in prepre\xc4\x8di rast hif. Z vezavo na mikrotubule delitvenega vretena prepre\xc4\x8di tudi delitev celi\xc4\x8dnega jedra glivnih celic.'